临江仙,十二时中忘不得,行功百刻全收,五年十万八千周,休教神水涸,莫纵火光愁,水火调停无损处,五行联络如钩,阴阳和合上云楼,乘鸾登紫府,跨鹤赴瀛洲,禅者静也,法者度也,静中之度,非悟不成,悟者,洗心涤虑,脱俗离尘是也,夫人身难得,中土难生,正法难遇:全此三者,幸莫大焉,至德妙道,渺漠希夷,六根六识,遂可扫除,菩提者,不死不生,无余无欠,空色包罗,圣凡俱遣,访真了元始钳锤,悟实了牟尼手段,发挥象罔,踏碎涅槃,必须觉中觉了悟中悟,一点灵光全保护,放开烈焰照婆娑,法界纵横独显露,至幽微,更守固,玄关口说谁人度?我本元修大觉禅,有缘有志方记悟。